Diari Oficial de la Generalitat Valenciana


Sumari del DOGV 3992, del 04-05-2001 (2001/3690)

Informació pública de l'aprovació de l'adaptació del projecte d'urbanització de la unitat d'execució número 1 del sector 12, del Pla General d'Ordenació Urbana, a la revisió del Pla General Municipal d'Ordenació Urbana de la Vila Joiosa.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3992

Data del DOGV
:   04-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3690


Organisme emissor
:   Ajuntament de la Vila Joiosa

Tipus de document
:   Anunci

Informació pública de l'aprovació de l'adaptació del projecte d'urbanització de la unitat d'execució número 1 del sector 12, del Pla General d'Ordenació Urbana, a la revisió del Pla General Municipal d'Ordenació Urbana de la Vila Joiosa. [2001/Q3690]
  
De conformitat amb el que estableix l'article 34 de la Llei Reguladora de l'Activitat Urbanística, per mitjà d'aquest edicte es fa públic que la Comissió de Govern, en la sessió ordinària del dia 6 de febrer de 2001, va adoptar entre d'altres l'acord següent:
  
Adaptació del projecte d'urbanització de la UE número 1, sector 12, del Pla General d'Ordenació Urbana, a la revisió del Pla General Municipal d'Ordenació Urbana.
  
Amadeo Sánchez Martínez, regidor delegat d'Urbanisme, presenta la proposta que diu així:
  
Expedient: adaptació del projecte d'urbanització de la unitat d'execució número 1, sector 12, del Pla General d'Ordenació Urbana (amb el nou Pla General PP-2), a la revisió del Pla General Municipal d'Ordenació Urbana de la Vila Joiosa (Alacant).
  
Antecedents:
  
En data de 28 d'agost de 1999, amb el registre número 6.913, Gabriel de Torre, en representació de la mercantil Solera I., SA, presenta una instància on se sol·licita:
  
«Exposa: que, d'acord amb la conversació mantinguda amb els serveis urbanístics, presenta l'adaptació del projecte d'urbanització de la unitat d'execució número 1, del sector 12, del Pla General d'Ordenació Urbana, a la revisió del Pla General Municipal d'Ordenació Urbana de la Vila Joiosa, així com les actes i els informes d'assaigs realitzats a la subbase.
  
Demana: s'accedisca a l'aprovació administrativa d'aquesta de conformitat amb les disposicions en vigor...».
  
En data de 16 de febrer de 2000, l'alcalde va emetre el Decret 364, on es va resoldre sotmetre a informació pública, l'adaptació del projecte d'urbanització de la unitat d'execució número 1, sector 12, del Pla General d'Ordenació Urbana (amb el nou Pla General PP-2), a la revisió del Pla General Municipal d'Ordenació Urbana de la Vila Joiosa (Alacant).
  
En data de 1 de març de 2000, es va publicar en el diari Informació, d'Alacant, un edicte mitjançant el qual se sotmet a informació pública el projecte a què es fa referència.
  
En data de 23 de febrer de 2000, es va remetre un avís previ del tràmit d'informació pública a tots els titulars cadastrals afectats.
  
El 10 de març de 2000, es publica en el Diari Oficial de la Generalitat Valenciana número 4.031, un edicte mitjançant el qual es fa públic el tràmit d'informació pública del projecte expressat.
  
El 29 de juny de 2000, l'arquitecte en cap del servei de l'Àrea d'Urbanisme va emetre un informe sobre el projecte que ens ocupa, on a la part conclusiva expressava:
  
«...així doncs, en vista de la documentació que consta a l'expedient, és opinió del tècnic que subscriu que s'escauria l'aprovació del projecte d'urbanització, adaptat al nou Pla General, de la unitat d'execució número 1, del sector PP-2, promogut per l'agent urbanitzador, Solera I., SA, en les condicions següents:
  
- Al projecte es consideren incloses totes les obres necessàries per a la connexió de les distintes parcel·les a les xarxes de serveis definides, tal i com es reflecteix als plans de projecte.
  
- La xarxa de clavegueram haurà de rectificar-se en el seu traçat, i augmentar-se en el nombre necessari de pous de registre, per a evitar que l'angle format per qualsevol entrada als pous i el tub d'eixida siga inferior a 90 graus sexagesimals. Especialment en l'entroncament dels trams de clavegueram del carrer J (actual camí Llarg) i el de l'avinguda de Benidorm.
  
- El projecte s'haurà de completar amb la definició i el disseny dels espais lliures (zones verdes), i donar-los el caràcter urbà que la seua situació requereix.
  
- Els anteriors condicionants s'entén que queden inclosos al pressupost d'execució material del projecte, atés que fan referència a aspectes que han de ser necessàriament d'observança en la redacció dels projectes d'urbanització. Circumstància semblant s'entendrà extensible a qualsevol insuficiència tècnica, error material, omissió o infraccions de preceptes legals o reglamentaris que puguen sorgir de la redacció del projecte.
  
- Caldrà presentar, per duplicat i en el termini de 10 dies, la documentació refosa de la totalitat del projecte (que incloga el disseny dels espais lliures) i visada com cal pel col·legi professional. Caldrà advertir l'agent urbanitzador que no s'escaurà l'acceptació de cap certificat d'obra fins que no s'aporte aquesta documentació...»
  
El 31 d'octubre de 2000, Solera I., SA, aporta el projecte d'urbanització de la unitat d'execució número 1 del PP-2, de l'antic sector 12 del Pla General d'Ordenació Urbana de la Vila Joiosa i l'estudi de seguretat i higiene.
  
El 20 de novembre de 2000, l'arquitecte en cap del servei de l'Àrea d'Urbanisme emet un informe tècnic en què confereix un termini de 10 dies perquè s'esmenen les deficiències.
  
El 22 de novembre de 2000, es presenta un escrit d'al·legacions per Cortes-Batet Arquitectos, SL.
  
El 5 de desembre de 2000, es presenta per Cortes-Batet Arquitectos, SL, un pla modificat de jardineria.
  
Fonaments de dret
  
Atés que s'han complit tots i cada un dels tràmits establits en la Llei Reguladora de l'Activitat Urbanística, i en l'article 139.1 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana; on s'estableix: «Els projectes d'urbanització per a actuacions integrades se sotmetran al procediment d'aprovació propi dels programes, excepte pel que fa a la competència entre iniciatives. Serà innecessària la informació pública separada quan es tramiten al costat dels programes o plans».
  
Atés el que estableix l'article 71.3 de la Llei Reguladora de l'Activitat Urbanística, on s'estableix en relació a la retribució que s'haja establit en terrenys en l'acord de programació, que: «El propietari disconforme amb la proporció de terrenys que li corresponga cedir com a retribució, podrà oposar-s'hi i sol·licitar el pagament en metàl·lic. La sol·licitud formalitzada en document públic, caldrà que la notifique a l'urbanitzador i a l'ajuntament dins dels 10 dies següents a l'aprovació del projecte d'urbanització. La sol·licitud s'acompanyarà de la suficient garantia ?real o financera?, que assegure el pagament de la retribució amb caràcter previ a l'exercici de qualssevol accions contra la liquidació d'aquesta. La quota que s'ha de liquidar serà la que corresponga d'acord amb el pressupost de càrregues, incrementada en un percentatge igual a aquell que, pel que fa al cost estimat d'urbanització, l'urbanitzador preste com a garantia segons l'article 29.8...».
  
Atés que el 30 de gener de 2001, l'enginyer tècnic d'OP municipal, emet l'informe: «Revisat i analitzat el document a què es fa referència, i esmenades les deficiències assenyalades inicialment, d'acord amb les al·legacions presentades en el tràmit d'informació pública i després d'haver observat que s'ajusta al Pla General d'Ordenació Urbana vigent i a la disposició addicional quarta d'aquest (normativa d'aplicació a les obres d'urbanització) de la Vila Joiosa, i al seu torn estan en perfecta concordança amb la Llei de Sòl, Llei Reguladora de l'Activitat Urbanística i Reglaments de Gestió i Planejament. I després d'haver finalitzat el tràmit d'exposició pública, s'informa favorablement perquè s'aprove...».
  
La Comissió de Govern acorda:
  
I. Aprovar l'adaptació del projecte d'urbanització de la unitat d'execució número 1, sector 12, del Pla General d'Ordenació Urbana (amb el nou Pla General PP-2), a la revisió del Pla General Municipal d'Ordenació Urbana de la Vila Joiosa (Alacant), presentat per la mercantil Solera I., SA, com a agent urbanitzador.
  
II. Disposar la publicació d'aquest acord, amb la remissió prèvia a la Conselleria d'Obres Públiques Urbanisme i Transports, del projecte diligenciat com cal, en el Diari Oficial de la Generalitat Valenciana, segons el que estableix l'article 139.1 del Decret 201/1998 en relació amb l'article 59 de la Llei Reguladora de l'Activitat Urbanística i l'article 34 d'aquest mateix text legal.
  
III. El propietari disconforme amb la proporció de terrenys que li corresponga cedir com a retribució, podrà oposar-s'hi i sol·licitar el pagament d'aquest en metàl·lic. La sol·licitud formalitzada en document públic, caldrà notificar-la a l'urbanitzador i a l'ajuntament dins dels 10 dies següents a l'aprovació del projecte d'urbanització. La sol·licitud s'acompanyarà de la suficient garantia ?real o financera?, que assegure el desembossament de la retribució amb caràcter previ a l'exercici de qualssevol accions contra la liquidació d'aquesta. La quota que cal liquidar serà la que corresponga d'acord amb al pressupost de càrregues, incrementada en un percentatge igual a aquell que, pel que fa al cost estimat d'urbanització, l'urbanitzador preste com a garantia segons l'article 29.8 de la Llei Reguladora de l'Activitat Urbanística...»
  
Contra aquest acord, definitiu en via administrativa, s'hi podrà interposar, amb caràcter potestatiu, el recurs de reposició davant de la mateixa Comissió de Govern, en el termini d'un mes, a partir de la publicació d'aquest edicte, de conformitat amb el que estableix l'article 107 de la Llei de Règim Jurídic de les Administracions Públiques i Procediment Administratiu Comú. Al mateix temps, i de conformitat amb el que estableixen els articles 10, 25 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa, podrà interposar-s'hi un recurs contenciós administratiu en el termini de dos mesos, a partir de la publicació d'aquest edicte, davant la Sala Contenciosa Administratiu del Tribunal Superior de Justícia de la Comunitat Autònoma Valenciana.
  
Cosa que faig pública als efectes que pertoquen.